b'\n_START_ARTICLE_\nMilena Miklav\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nDru\xc5\xbeino si je ustvarila v \xc5\xbdireh. Ko so njeni \xc5\xa1tirje otroci odrasli, je na Radiu Sora ve\xc4\x8d kot 20 let snovala kulturne in otro\xc5\xa1ke oddaje, oddajo Ponedeljkovi komentarji in prvo nedeljsko radijsko popoldne. Ve\xc4\x8d let je sodelovala pri oddaji Pomagajmo si. Leta 1992 je za \xc4\x8dasopis Gorenjski glas pri\xc4\x8dela pisati resni\xc4\x8dne zgodbe za rubriko Usode. Pi\xc5\xa1e za \xc5\xbdirovski ob\xc4\x8dasnik, Idrijske novice, Utrip. V Nedelu pi\xc5\xa1e v rubriko Nedelova posvetovalnica. Za knji\xc5\xbenico Ivana Tav\xc4\x8darja v \xc5\xa0kofji Loki je deset let vodila Sredine ve\xc4\x8dere, pogovore s slovenskimi kulturniki, pozneje v \xc5\xbdireh. Na Slovenskih klekljarskih dnevih je v okviru Klekljarskega dru\xc5\xa1tva Cvetke v \xc5\xbdireh \xc5\xa1est let organizirala klekljarski literarni nate\xc4\x8daj._NEWLINE_V osnovni \xc5\xa1oli je pisala za \xc4\x8dasopis Dnevnikova Mlada njiva, pozneje pa dela za otroke in odrasle. Prvo zbirko pravljic Abeceda iz Zakaj\xc4\x8dkove ulice je spodbudila h\xc4\x8di, ki ni hotela brati. Druga knjiga Usode je iz resni\xc4\x8dnih zgodb, ki so od leta 1992 izhajale v podlistku Gorenjskega glasa. Razlog za izid tretje knjige pravljic Pri hrastu na levo (600 izvodov) je bila sinova bolezen. Javni sklad RS za kulturne dejavnosti jo je razglasil za najbolj\xc5\xa1o slovensko samozalo\xc5\xbeni\xc5\xa1ko knjigo leta 2006. Predvajali so jih tudi na Radiu Sora._NEWLINE_Na mednarodnem nate\xc4\x8daju za najbolj\xc5\xa1o otro\xc5\xa1ko in mladinsko knjigo mestne ob\xc4\x8dine Schwanenstadt je \xc5\xa0nitka leta 2009 dobila posebno priznanje \xc5\xbeirije. 2010 se je med najbolj\xc5\xa1e uvrstila slikanica Mari\xc4\x8dka in medvedek. Na istem literarnem nate\xc4\x8daju je leta 2012 tretjo nagrado dobila slikanica Kdo je razdrl lastovi\xc4\x8dje gnezdo? 2013 je bila nagrajena slikanica Gal in zrele hru\xc5\xa1ke. 2012 je prejela prvo nagrado na literarnem nate\xc4\x8daju Literarnega dru\xc5\xa1tva Recikla\xc5\xbea za zgodbo Pla\xc5\xa1\xc4\x8d. Na literarnem nate\xc4\x8daju DPM Beltinci so postavili na prvo mesto njeno pesem Mesena ve\xc4\x8derja. Pravljice so se uvrstile med najbolj\xc5\xa1e na literarnem nate\xc4\x8daju zalo\xc5\xbebe Eno in na portalu pravljica.si ter pri reviji Zmaj\xc4\x8dek. Leta 2013 so bile njene zgodbe med finalisti na literarnem nate\xc4\x8daju ZTT \xe2\x80\x93 EST (Zalo\xc5\xbeni\xc5\xa1tvo tr\xc5\xbea\xc5\xa1kega tiska) in na Dr\xc5\xbeavnem izboru literatov seniorjev._NEWLINE_Pri raziskovanju preteklosti se osredoto\xc4\x8da na med\xc4\x8dlove\xc5\xa1ke odnose prednikov, npr. raziskava o spolnosti na \xc5\xbdirovskem v za\xc4\x8detku 20. stoletja Agn, ret pa ka\xc4\x8de niso za igra\xc4\x8de v 27. \xc5\xa1tevilki \xc5\xbdirovskega ob\xc4\x8dasnika (1998). V knjigi \xc5\xbdenske je zbranih 52 zgodb o sodobni \xc5\xbeenski, tudi o \xc5\xbeenski erotiki. Leta 2013 je iz\xc5\xa1lo poljudnoraziskovalno etnolo\xc5\xa1ko delo Ogenj, rit in ka\xc4\x8de niso za igra\xc4\x8de, ki je bilo leta 2017 na 14. mestu po izposoji v slovenskih knji\xc5\xbenicah._NEWLINE_V \xc5\xbdirovskem ob\xc4\x8dasniku je objavila Raziskavo o \xc5\xbeivljenju hlapcev in dekel, Kako so \xc5\xbeenske rojevale na \xc5\xbdirovskem, Otro\xc5\xa1tvo na za\xc4\x8detku 20. stoletja, Gradnja individualnih hi\xc5\xa1 po 2. svetovni vojni. Njene pesmi so v Antologiji otro\xc5\xa1ke poezije (1998), objavljala je \xc5\xa1e v Ko Ciciban sre\xc4\x8da Abrahama (2002), V zavetju besede 2007, 2008, 2010, 2011, 2012, 2013, v Blogoziji 2008, 2009, 2010, 2011, 2013.'